ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ
పునర్వ్యవస్థీకరించిన ప్రధాన్ మంత్రి ఆవాస్ యోజన-గ్రామీణ్ కింద ఇళ్లకు సగటు పూర్తయ్యే సమయం 114 రోజులకు తగ్గింది; 1.10 కోట్ల ఇళ్ల నిర్మాణం పూర్తయ్యాయి, ఇందులో 1.46 లక్షల మంది భూమిలేని లబ్ధిదారులకు ఇళ్లు ఉన్నాయి
పిఎంఎవై-జి కింద 2.95 కోట్ల ఇళ్ల నిర్మాణ లక్ష్యం మార్చి 2022 నాటికి సాధించవచ్చని భావిస్తున్నారు
2014 నుండి ఇందిరా ఆవాస్ యోజన కింద 182 లక్షల ఇళ్ల నిర్మాణం పూర్తి
“2022 నాటికి అందరికీ గ్రహాలు” అనే లక్ష్యాన్ని సాధించడానికి, ప్రధానమంత్రి శ్రీ నరేంద్ర మోడీ పునర్వ్యవస్థీకరించిన గ్రామీణ గృహనిర్మాణ పథకాన్ని, అంటే ప్రధాన్ మంత్రి ఆవాస్ యోజన-గ్రామీణ్  ను 20 నవంబర్, 2016 న ప్రారంభించారు.
2022 నాటికి అన్ని ప్రాథమిక సదుపాయాలతో 2.95 కోట్ల ఇళ్ళు. మూడు దశల ధ్రువీకరణ  ద్వారా లబ్ధిదారుల ఎంపిక పిఎంఎవై-జి కింద నిరుపేదవారి ఎంపికను నిర్ధారిస్తుంది. లబ్ధిదారుల ఖాతాకు నిధుల సజావుగా చేరేలా ఐటి / డిబిటి, స్థానిక ప్రాంత నిర్దిష్ట పరిస్థితులను అధ్యయనం చేసిన తర్వాత కొత్త హౌసింగ్ డిజైన్లను ఉపయోగించడం, నిర్మాణానికి ముందే నిర్ణయించిన అన్ని దశలలో తీసిన జియో-ట్యాగ్ చేసిన ఫోటోల ఆధారంగా పర్యవేక్షణ, లావాదేవీల ఆధారిత ఎంఐఎస్, నిధులను సమకూర్చడం, గ్రామీణ కట్టెలకు శిక్షణ ఇవ్వడం మొదలైన చర్యలు చేపట్టారు. దీని ఫలితంగా 1.10 కోట్ల ఇళ్ళు పూర్తయ్యాయి, ఇందులో ప్రధాన్ మంత్రి ఆవాస్ యోజన-గ్రామీణ్  కింద 1.46 లక్షల మంది భూమిలేని లబ్ధిదారులకు ఇళ్ళు ఉన్నాయి.
పని వేగం ఎన్ఐపిఎఫ్పి అధ్యయనంలో ప్రతిబింబిస్తుంది, గతంలో ఉన్న సగటు 314 రోజులతో పోలిస్తే ప్రధాన్ మంత్రి ఆవాస్ యోజన-గ్రామీణ్  కింద వాటి పూర్తి చేసే సగటు సమయం 114 రోజులు అని సూచించింది. ఇందిరా ఆవాస్ యోజన కింద సుమారు 72 లక్షల గృహాల నిర్మాణాన్ని గ్రామీణాభివృద్ధి మంత్రిత్వ శాఖ 2014 నుండి పూర్తి చేసింది. 2014 నుండి మొత్తం 182 లక్షల గృహాల నిర్మాణాన్ని పూర్తి చేశారు. వివిధ ప్రభుత్వ కార్యక్రమాలతో కలయిక ద్వారా గృహాల ప్రాథమిక అవసరాలను కూడా పిఎంఐ-జి పరిష్కరిస్తుంది.పేదలకు ఇళ్ళు లభించడమే కాకుండా మహాత్మా గాంధీ జాతీయ గ్రామీణ ఉపాధి హామీ పథకం  కింద 90-95 రోజుల పని కూడా లభిస్తుంది. వారి గృహాలకు ప్రస్తుత విద్యుత్ మంత్రిత్వ శాఖ కింద విద్యుత్ కనెక్షన్, ప్రధాన్ మంత్రి ఉజ్జ్వాల పథకం కింద ఎల్పిజి కనెక్షన్ ఇవ్వడంతో పాటు స్వచ్ఛ భారత్ మిషన్ / ఎంజిఎన్ఆర్ఇజిఎస్ కింద గృహాల మరుగుదొడ్డి, జల్ జీవల్ మిషన్ కింద ట్యాప్ కనెక్షన్ కూడా ఉంటాయి. దీన దయాళ్ అంత్యోజన -జాతీయ గ్రామీణ జీవనోపాధి మిషన్  కింద 1.82 కోట్ల గ్రామీణ కుటుంబాలకు జీవనోపాధి అభివృద్ధి, వైవిధ్యమైన అవకాశాలు కల్పించే ప్రయత్నాలు జరిగాయి. రాష్ట్రాలతో భాగస్వామ్యంతో వివిధ దశలలోని గృహాల పూర్తయ్యే వేగం విషయంలో కానీ, 2022 మార్చి నాటికి పిఎమ్ఎవై-జి కింద 2.95 కోట్ల గృహాల నిర్మాణ లక్ష్యాన్ని సాధించడంలో కానీ గ్రామీణాభివృద్ధి మంత్రిత్వ శాఖ విశ్వాసంతో ఉంది.
గనుల మంత్రిత్వ శాఖ
ఎరువులు, వ్యూహాత్మక ఖనిజాల అన్వేషణ, ఉత్పత్తిపై ప్రత్యేక దృష్టి సారించిన గనుల మంత్రిత్వ శాఖ
ఈ ఏడాది రాష్ట్ర ప్రభుత్వాలకు 152 సంభావ్య మినరల్ బ్లాక్ నివేదికలను అందచేత
అన్వేషణ ద్వారా భారతదేశంలోని విస్తారమైన ఖనిజ సామర్ధ్యాన్ని వెలికితీయడంలో భాగంగా, ఈ ఏడాది గనుల మంత్రిత్వ శాఖ 152 మినరల్ బ్లాక్ నివేదికలను వివిధ రాష్ట్ర ప్రభుత్వాలకు అందిచేసింది. జియోలాజికల్ సర్వేఆఫ్ ఇండియా  ఆమోదించిన 52 సంభావ్య జి-4 ఖనిజ బ్లాకులను గనులు, ఖనిజాలపై జాతీయ సమ్మేళనం సందర్భంగా సోమవారం న్యూఢిల్లీలో కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి ప్రహ్లాద్ జోషీ 15 రాష్ట్ర ప్రభుత్వాలకు అందించారు.
ఈ మినరల్ బ్లాక్ నివేదికలను అందుకున్న రాష్ట్రాలలో మధ్య ప్రదేశ్ , ఛత్తీస్గఢ్ , కర్నాటక , మహారాష్ట్ర  ఒడిషా , రాజస్థాన్ , జార్ఖండ్ , గుజరాత్ , తమిళనాడు , తెలంగాణ , బీహార్ , అస్సాం , అరుణాచల్ ప్రదేశ్ , ఆంధ్రప్రదేశ్ , హిమాచల్ ప్రదేశ్  ఉన్నాయి. జిఎస్ఐ గుర్తించిన ఖనిజ సంభావ్యతలో ఫెర్రస్ శ్రేణి ఖనిజాలు, విలువైన లోహాలు & ఖనిజాలు, ఫెర్రస్ & వ్యూహాత్మక ఖనిజాలు, పారిశ్రామిక &ఎరువుల ఖనిజాలు ఉన్నాయి.
జి-4 బ్లాకులు నిగూఢ భూపరిశీలన సర్వే ఫలితాల ద్వారా నిర్వహింపబడుతూ, భాగస్వాములు పూర్తిస్థాయిలో పాల్గొనడం కోసం భారీ ఖనిజాలు, వ్యూహాత్మక, కీలక ఖనిజాలు, ఘన లోహాలను అభివృద్ధి చేసేందుకు ఖనిజ పరిశ్రమకు మద్దతునిస్తాయి. దేశ వ్యవసాయ ఆర్ధిక వ్యవస్థకు మద్దతుగా ఎరువుల ఖనిజాల అన్వేషణ, ఉత్పత్తి కోసం పొటాష్, ఫాస్ఫొరేట్ బ్లాకులను తీసుకురావడంపై ప్రత్యేక దృష్టి సారించారు.
గనులు, ఖనిజ మైనింగ్ మంత్రిత్వ శాఖ ఈ ఏడాది సెప్టెంబర్లో 100 సంభావ్య ఖనిజ బ్లాకు నివేదికలను భిన్న రాష్ట్ర ప్రభుత్వాలకు అందించడం అన్నది వేగవంతమైన పారిశ్రామికీకరణకు మార్గాన్ని వేయడమే కాక, వేగవంతమైన మౌలిక సదుపాయాల అభివృద్ధిని సులభతరం చేస్తుంది. భారత్ను 5 ట్రిలియన్ డాలర్ల ఆర్ధిక వ్యవస్థగా నిలబెట్టేందుకు నిలకడైన ఖనిజ మైనింగ్ రంగం అవసరం. పోటీతత్వ, వృద్ధి చెందే మైనింగ్ రంగాన్ని నిర్మించేందుకు కేంద్రం గత ఏడేళ్ళలో అనేక వినూత్న సంస్కరణలను చేపట్టింది.
ఆర్థిక మంత్రిత్వ శాఖ
పశ్చిమ బెంగాల్లలో సోదాలు నిర్వహించిన ఆదాయపన్ను శాఖ
భారతదేశంలో స్టీలు ఉత్పత్తుల ఉత్పత్తిలో నిమగ్నమై ఉన్న ప్రముఖ వ్యాపార సంస్థపై 17.09.2021న ఆదాయపు పన్ను శాఖ సెర్చ్ అండ్ సీజర్  ఆపరేషన్ను నిర్వహించింది. ఈ దాడులలో పశ్చిమ బెంగాల్లో కొలకతా, దుర్గాపూర్, అసన్సోల్, పురూలియా, ఇతర ప్రాంతాలలోని 8 నివాసాలు, 9 కార్యాలయాలు, 8 ఫ్యాక్టరీలు సహా 25 ఆవరణలలో ఈ దాడులు జరిగాయి.
వివిధ ఆవరణల నుంచి భారీ ఎత్తున నేరారోపణను రుజువు చేసే పత్రాలు, డిజిటల్ ఆధారాలు ఈ సోదాల క్రమంలో కనుగొన్నారు. లెక్కల్లోకి రాని నగదు అమ్మకాలు, లెక్కల్లోకి రాని నగదు వ్యయం, బోగస్ పార్టీల కొనుగోలు, వాస్తవ ఉత్పాదనను తగ్గించి నమోదు చేయడం, తుక్కును నగదు రూపంలో కొనుగోలు చేయడం, భూమి కొనుగోలు, అమ్మకాలకు సంబంధించిన పలు పత్రాలు, తదితరాలకు సంబంధించిన సాక్ష్యాలను కనుగొన్నారు. అలాగే, లెక్కల్లోకి రాని ఆదాయాన్ని హామీలేని రుణాల ద్వారా వినియోగం,లెక్కల్లోకి రాని ఆదాయాన్ని స్తరరూపంలో షెల్ కంపెనీల వాటాల అమ్మకాలకు సంబంధించి కూడా ఆధారాలు లభ్యమయ్యాయి. గ్రూపులోని సభ్యులలో ఒకరికి సంబంధించిభూమి, వివిధ పేర్లతో ఆస్తులు సహా పెద్ద సంఖ్యలో ఆస్తులకు సంబంధించిన పత్రాలను కూడా స్వాధీనం చేసుకున్నారు. దీనితోపాటుగా ఉత్పత్తి గ్రూపు మొత్తం రూ. 700 కోట్ల విలువకు పైగా మతలబు చేస్తోందని రుజువు చేసే ఆధారాలు కనుగొన్నారు. ఈ సోదాలలో లెక్కల్లోకి రాని రూ.20 లక్షల రూపాయలను స్వాధీనం చేసుకోగా, ఇంకా రెండు లాకర్లను తెరవవలసి ఉంది.
సోదాల సందర్భంగా ఎంట్రీలను అందించే అకామడేషన్ ఎంట్రీ ప్రొవైడర్ను కనుగొన్నారు. అతడి తన రహస్య బ్యాక్ ఆఫీస్ నుంచి షెల్ కంపెనీల ద్వారా వాటాల అమ్మకం వంటి అనేక పద్ధతుల్లో అకామడేషన్ ఎంట్రీలు అందించిన పత్రాలు, బోగస్ సంస్థల నుంచి హామీ లేని రుణాలు, బోగస్ బిల్లింగ్, ఇతరత్రాలను కనుగొన్నారు. వీటన్నింటి విలువ అనేక వందల కోట్లుగా ఉంది. ఎంట్రీ ఆపరేటర్ ఆవరణ నుంచి దాదాపు 200 బ్యాంక్ అకౌంట్లు కలిగిన 200 కంపెనీలు/ సంస్థలను నిర్వహిస్తున్నట్టు కనుగొన్నారు. ఈ పత్రాల ప్రాథమిక పరిశీలన అనంతరం, అనేకమంది లబ్దిదారుల లెక్కల్లోకి రాని ఆదాయాన్ని తిరిగి మళ్ళించేందుకు ఈ బ్యాంకు అకౌంట్లను, సంస్థలను ఉపయోగించినట్టు తేలింది.
తదుపరి దర్యాప్తులు కొనసాగుతున్నాయి.
ప్రధాన మంత్రి కార్యాలయం
భూటాన్ ప్రధాని డాక్టర్ లోటే త్శెరింగ్ కు, ప్రధాన మంత్రి శ్రీ నరేంద్ర మోదీ కి మధ్య జరిగిన టెలిఫోన్ సంభాషణ
భూటాన్ ప్రధాని డాక్టర్ లోటే త్శెరింగ్ తో ప్రధాన మంత్రి శ్రీ నరేంద్ర మోదీ మంగళవారం నాడు టెలిఫోన్ లో మాట్లాడారు.
కోవిడ్-19 మహమ్మారి తాలూకు ఇటీవలి వేవ్ కు వ్యతిరేకం గా భారతదేశం ప్రజలు, భారత ప్రభుత్వం చేస్తున్న ప్రయత్నాల కు భూటాన్ ప్రధాని సంఘీభావాన్ని వ్యక్తం చేశారు. భూటాన్ ప్రజలు, భూటాన్ ప్రభుత్వం తెలిపిన సమర్థన కు, వ్యక్తం చేసిన శుభాకాంక్షల కు ప్రధాన మంత్రి తన హృదయపూర్వక ధన్యవాదాలను తెలిపారు.
ప్రపంచవ్యాప్త వ్యాధి కి వ్యతిరేకంగా భూటాన్ సాగిస్తున్న పోరాటాన్ని సంబాళించడం లో మాన్య శ్రీ రాజు గారి నాయకత్వాన్ని కూడా ఆయన అభినందిస్తూ, ఆ కృషి అలాగే కొనసాగాలంటూ లాయిన్ ఛిన్ కు తన శుభాకాంక్షలను తెలిపారు.
పరస్పర అవగాహన, పరస్పర ఆదరణ, ఉమ్మడి సాంస్కృతిక వారసత్వం, ప్రజల కు ప్రజలకు మధ్య దృఢమైన సంబంధాల ఆధారం గా భారతదేశానికి, భూటాన్ కు మధ్య ఏర్పడ్డ ప్రత్యేకమైనటువంటి మైత్రి ని ప్రస్తుత సంకట స్థితి లో మరింత బలపర్చుకోవచ్చని నేత లు గుర్తించారు.
వాణిజ్యం, పరిశ్రమల మంత్రిత్వ శాఖ
ఫెసిలిటేటర్ల వృత్తిపరమైన ఛార్జీలను పెంచడానికి మేధో సంపత్తి  రక్షణ పథకం సవరించబడింది
అంకుర సంస్థలు దాఖలు చేసిన పేటెంట్ దరఖాస్తుల సంఖ్య 2016-17 లో 179 ఉండగా, 2021-22 లో ఆ సంఖ్య 1500 కి పెరిగింది; అంకుర సంస్థలు దాఖలు చేసిన ట్రేడ్ మార్క్ దరఖాస్తుల సంఖ్య 2016-17 లో కేవలం 4 ఉండగా, 2021-22 లో ఆ సంఖ్య 8,649 కి పెరిగింది
అంకుర సంస్థల మేధో సంపత్తి హక్కులు  రక్షించడానికి, ప్రోత్సహించడానికి, వాటిలో ఆవిష్కరణలు, సృజనాత్మకతను ప్రోత్సహించడానికి, భారత ప్రభుత్వం 2016 లో అంకుర సంస్థల మేధో సంపత్తి రక్షణ  ని సులభతరం చేయడానికి ఒక పథకాన్ని ప్రారంభించింది. అంకుర సంస్థలకు వారి పేటెంట్, డిజైన్ లేదా ట్రేడ్మార్క్ దరఖాసులను ఐ.పి. ఫెసిలిటేటర్ల సహాయంతో దాఖలు చేయడం, ప్రాసెస్ చేయడాన్ని ఈ పథకం సులభతరం చేసింది. దీని రుసుమును భారత ప్రభుత్వ పరిశ్రమలు, అంతర్గత వాణిజ్య అభివృద్ధి విభాగానికి చెందిన, పేటెంట్ డిజైన్స్ అండ్ ట్రేడ్మార్క్ల కంట్రోలర్ జనరల్ కార్యాలయం భరించింది. దాని విజయవంతమైన అమలు తర్వాత, అంకుర సంస్థల ద్వారా ఐ.పి. దాఖలు లో గణనీయమైన పెరుగుదల ఫలితంగా, ఈ పథకం 2023 మార్చి, 31వ తేదీ వరకు మూడేళ్ల పాటు పొడిగించబడింది.
అంకుర సంస్థలు దాఖలు చేసే ఐ.పి. దరఖాస్తుల సంఖ్యను పెంచడానికి, అలాగే, అంకుర సంస్థలకు నాణ్యమైన సేవలను అందించే ఐ.పి. ఫెసిలిటేటర్లను మరింత ప్రోత్సహించడానికి వీలుగా, ఇప్పుడు, ఈ పథకం సవరించబడింది, ఫెసిలిటేషన్ రుసుములు కూడా కనీసం వంద శాతం పెంచబడ్డాయి. సవరించిన పథకం 2022 నవంబర్ 2వ తేదీ నుంచి వర్తిస్తుంది.
పాత, కొత్త పథకాల ప్రకారం సవరించిన ఫీజు వివరాలు ఈ విధంగా ఉన్నాయి:
|
|
Stage of Payment
|
|
Patents
|
|
Trademarks
|
|
Designs
|
|
FEE 
|
|
2016
|
|
2022
|
|
2016
|
|
2022
|
|
2016
|
|
2022
|
|
At the time of filing of Application
|
|
10,000
|
|
15,000
|
|
2,000
|
|
3,000
|
|
2,000
|
|
3,000
|
|
At the time of final disposal of Applications
|
|
Without Opposition
|
|
10,000
|
|
25,000
|
|
2,000
|
|
5000
|
|
2,000
|
|
5,000
|
|
With Opposition
|
|
15,000
|
|
35,000
|
|
4,000
|
|
10000
|
|
4,000
|
|
10,000
పైన పేర్కొన్న పథకంతో పాటు, సంబంధిత ఐ.పి. చట్టాల ప్రకారం రుసుము రాయితీలను అందించడం ద్వారా, అంకుర సంస్థలే ఐ.పి. ఫైలింగ్ కూడా చేసే విధంగా ప్రోత్సహించడం జరుగుతోంది. అంకుర సంస్థలకు, పేటెంట్ దరఖాస్తు రుసుము పై 80 శాతం రాయితీ, ట్రేడ్మార్క్ దరఖాస్తు రుసుము పై 50 శాతం రాయితీ అందించబడుతుంది. అదనంగా, పేటెంట్ దరఖాస్తుల విషయంలో ఫాస్ట్ ట్రాక్ పరిశీలనకు కూడా అవకాశం ఉంది.
ఫలితంగా, గత 6 సంవత్సరాల్లో, అంకుర సంస్థల ద్వారా ఐ.పి. కార్యకలాపాలలో గణనీయమైన పెరుగుదల నమోదయ్యింది:
అంకుర సంస్థలు దాఖలు చేసిన పేటెంట్ దరఖాస్తుల సంఖ్య 2016-17 లో 179 ఉండగా, 2021-22 నాటికి ఆ సంఖ్య 1, 500 కి పెరిగింది;
అంకుర సంస్థలు దాఖలు చేసిన ట్రేడ్ మార్క్ దరఖాస్తుల సంఖ్య 2016-17 లో కేవలం 4 కాగా, 2021-22 నాటికి ఆ సంఖ్య 8,649 కి పెరిగింది;
2016-17 నుంచి, 2022 అక్టోబర్ వరకు, అంకుర సంస్థల ద్వారా 7430 పేటెంట్ దరఖాస్తులు, 28749 ట్రేడ్ మార్క్ దరఖాస్తులు దాఖలయ్యాయి.
ఐ.పి. ఫిల్లింగ్ లలో అంకుర సంస్థలకు సహాయం చేసే ఫెసిలిటేటర్లకు, 2022 సెప్టెంబర్, 30వ తేదీ నాటికి, 380.81 లక్షల రూపాయలు ఫీజు గా పంపిణీ చేయడం జరిగింది. ప్రభావవంతమైన, నాణ్యమైన సేవలు అందించే ఐ.పి. ఫెసిలిటేటర్ల ద్వారా అంకుర సంస్థలు దాఖలు చేసే ఐ.పి. దరఖాస్తుల సంఖ్యను ఈ సవరించిన ఫీజు విధానం మరింత పెంచుతుంది.
ఉక్కు మంత్రిత్వ శాఖ
డిసెంబర్ లో రికార్డు ఉత్పత్తిని నమోదు చేసిన ఎంఓఐఎల్
ఎంఓఐఎల్ డిసెంబర్ 2022లో 1,41,321 టన్నుల మాంగనీస్ ధాతువు ఉత్పత్తిని నమోదు చేసి ఉత్తమ ఫలితాలను సాధించింది. దాని రేటింగ్ సామర్థ్యం స్థాయిలో ఉత్పత్తి చేయడం ద్వారా, ఉత్పత్తి పెరుగుదల 2022 నవంబర్ కంటే 18 శాతం పెరిగింది. ఈ నెలలో 1,64,235 టన్నుల అమ్మకాలు జరిగాయి. నవంబర్, 2022 కంటే దాదాపు 91 శాతం అద్భుతమైన వృద్ధి సాధించింది.
సీఎండీ గా గత నెల 29న బాధ్యతలు స్వీకరించిన శ్రీ అజిత్ కుమార్ సక్సేనా, బృందం ఉమ్మడి పనితీరుతో ఈ విధంగా మంచి ఫలితం నమోదు కావడం సంతోషదాయకమని, ఇది ఇలాగే కొనసాగాలని విశ్వాసాన్ని వ్యక్తం చేశారు.
ఎంఓఐఎల్ గురించి: ఎంఓఐఎల్ లిమిటెడ్ అనేది భారత ప్రభుత్వ ఉక్కు మంత్రిత్వ శాఖ అడ్మినిస్ట్రేటివ్ నియంత్రణలో ఉన్న షెడ్యూల్ఏ , మినీరత్న కేటగిరీ-1 సిపిఎస్ఈ . మహారాష్ట్ర, మధ్యప్రదేశ్ రాష్ట్రంలో పదకొండు గనులను నిర్వహిస్తూ సుమారు 45% మార్కెట్ వాటాతో ఎంఓఐఎల్ దేశంలోనే అతిపెద్ద మాంగనీస్ ఖనిజాన్ని ఉత్పత్తి చేసే సంస్థ. 2030 నాటికి తమ ఉత్పత్తిని దాదాపు రెట్టింపు చేసి 3 మిలియన్ టన్నులకు పెంచాలనే ప్రతిష్టాత్మక లక్ష్యాన్ని విధించింది. ఎంఓఐఎల్ మధ్యప్రదేశ్ రాష్ట్రంలోని ఇతర ప్రాంతాలతో పాటు గుజరాత్, రాజస్థాన్, ఒడిశా రాష్ట్రంలో కూడా వ్యాపార అవకాశాలను అన్వేషిస్తోంది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఆహార శుద్ధి రంగం ముఖ్యమైన భాగస్వాములతో సమావేశం నిర్వహించిన కేంద్ర మంత్రి శ్రీ నరేంద్ర సింగ్ తోమర్
దేశంలోని సుదూర ప్రాంతాల్లో ఆహార శుద్ధి కేంద్రాలను ఏర్పాటు చేయాలన్నది ప్రభుత్వ లక్ష్యం: శ్రీ నరేంద్ర సింగ్ తోమర్
ఆహార శుద్ధి, ఇతర రంగాలకు ప్రయోజనం చేకూర్చేలా కొత్త పిఎల్ఐ పథకం
కేంద్ర ఆహార శుద్ధి పరిశ్రమలు, వ్యవసాయం, రైతు సంక్షేమం, గ్రామీణాభివృద్ధి, పంచాయతీ రాజ్ శాఖ మంత్రి శ్రీ నరేంద్ర సింగ్ తోమర్ ఈ రోజు వీడియో కాన్ఫరెన్స్ ద్వారా ఆహార శుద్ధి రంగానికి చెందిన ముఖ్య భాగస్వాములతో సమావేశం నిర్వహించారు. ఆహార ప్రాసెసింగ్ సదుపాయాలను దేశంలోని దూర ప్రాంతాలకు తీసుకెళ్లాలని ప్రభుత్వం లక్ష్యంగా పెట్టుకుందని శ్రీ తోమర్ అన్నారు. ఈ చొరవలో ప్రభుత్వానికి సహకరించాలని ఆయన పరిశ్రమ ప్రతినిధులను కోరారు. ఇంకా, ఉత్పత్తి ఆధారిత ప్రోత్సాహక  పథకం వివరణాత్మక మార్గదర్శకాలను రూపొందించడానికి పరిశ్రమల ప్రముఖులతో కేంద్ర మంత్రివర్గం సంప్రదింపులు జరిపింది. ఈ పథకం దేశం నుండి ఉత్పాదక సామర్థ్యాన్ని మరియు ఎగుమతులను పెంచడంలో సహాయపడుతుంది.
వ్యవసాయం, గ్రామీణ రంగం మన ఆర్థిక వ్యవస్థకు వెన్నెముక అని శ్రీ తోమర్ అన్నారు. కోవిడ్ -19 సమయంలో ప్రతికూలతలు ఉన్నప్పటికీ, రైతుల ఆదాయం మరియు ఆహార ఉత్పత్తి విషయంలో వ్యవసాయ రంగం చాలా స్థితిస్థాపకంగా ఉందని గమనించారు. లాక్డౌన్ సమయంలో, ప్రభుత్వం సడలింపులను ఇచ్చింది, తద్వారా ఆహార ప్రాసెసింగ్ రంగం, పురుగుమందుల పరిశ్రమ, విత్తన పరిశ్రమ మరియు గ్రామీణ ఆర్థిక వ్యవస్థ మొత్తం సజావుగా కొనసాగుతున్నాయి.
ప్రధాన మంత్రి శ్రీ నరేంద్ర మోడీ రెండు అంశాలను నొక్కి చెప్పారని మంత్రి చెప్పారు- ఒకటి ఆత్మనిర్భర్ భారత్ కోసం ప్రజలు కలిసి రావాలని విజ్ఞప్తి, రెండవది దేశీయ ఉత్పత్తులకు ప్రోత్సాహం  పిలుపు. ఆత్మీనిర్భర్ భారత్ కోసం, స్థానిక ఉత్పత్తుల ప్రాసెసింగ్ పై దృష్టి పెట్టాల్సిన అవసరం ఉందని శ్రీ తోమర్ అన్నారు. ఆహార ఉత్పత్తి, రైతుల ఆదాయం పెరగడానికి మనం కృషి చేయాల్సి ఉందని ఆయన అన్నారు. ఈ దిశగా ప్రధాని రూ .1 లక్ష కోట్ల వ్యవసాయ మౌలిక సదుపాయాల నిధి  ను ప్రారంభించారు.
పరిశ్రమల దిగ్గజాల సూచనలను పరిశీలిస్తామని, అవసరమైన చర్యలు తీసుకుంటామని శ్రీ తోమర్ అన్నారు. కోవిడ్ -19 సమయంలో ఫ్రోజెన్ ఆహారం, సూపర్ ఫుడ్స్, తినడానికి సిద్ధంగా ఉన్న ఆహారం కోసం డిమాండ్ పెరిగిందని, కొత్త అవకాశాలను అంచనా వేసి, తదనుగుణంగా ముందుకు సాగాలని శ్రీ రామేశ్వర్ తేలి అన్నారు. ఆత్మీనిర్భర్ భారత్ ఆధ్వర్యంలో పిఎమ్ ఎఫ్ఎమ్ఇ పథకం ఎంఎఫ్పిఐ కింద సూక్ష్మ సంస్థలను ప్రధాన స్రవంతిలోకి తీసుకురావాలని లక్ష్యంగా పెట్టుకున్నట్లు శ్రీ తేలి తెలిపారు. ఈ పథకం కింద, వచ్చే ఐదేళ్లలో, 2 లక్షల మంది లబ్ధిదారులకు వారి వ్యాపారాలను అప్గ్రేడ్ చేయడానికి మద్దతు ఇవ్వబడుతుంది. ఆహార ప్రాసెసింగ్ రంగాన్ని ఛాంపియన్ రంగంగా గుర్తించామని మంత్రిత్వ శాఖ కార్యదర్శి తెలిపారు. కోవిడ్ -19 నేపథ్యంలో ఆరోగ్య ఆహారాలకు అధిక డిమాండ్ ఉందని, అవకాశాన్ని ఉపయోగించుకునేందుకు పరిశ్రమను సులభతరం చేయడానికి మంత్రిత్వ శాఖ ఒక విధానాన్ని అనుసరిస్తోందని ఆమె తెలిపారు. పిఎల్ఐ పథకానికి సంబంధించిన వివరాలను మంత్రిత్వ శాఖ సంయుక్త కార్యదర్శి శ్రీ మనోజ్ జోషి వెల్లడించారు. ఈ సమావేశంలో ఫిక్కీ, సిఐఐ, అసోచామ్, పిహెచ్డిసీసీఐ, డిక్కీ, ఇతరుల నుండి వివిధ పరిశ్రమ ప్రతినిధులు ఆహార ప్రాసెసింగ్ రంగం అభివృద్ధికి సూచనలు అందించారు
పంచాయతీరాజ్ మంత్రిత్వ శాఖ
గ్రామ పంచాయతీల పనిని పర్యవేక్షించేందుకు జిల్లా ప్రణాళిక
రాష్ట్రాలకు మద్దతుగా, బ్లాక్ మరియు జిల్లా పంచాయతీ అభివృద్ధి ప్రణాళికల తయారీ కోసం ఒక ఫ్రేమ్వర్క్ను అభివృద్ధి చేసి రాష్ట్రాలతో పంచుకున్న పంచాయతీరాజ్ మంత్రిత్వ శాఖ
ఇప్పటివరకు 27 రాష్ట్రాల్లో 567 జిల్లా స్థాయి కంట్రోల్ రూమ్లు, 15 రాష్ట్రాల్లో 2825 బ్లాక్ లెవల్ కంట్రోల్ రూమ్లు ఏర్పాటు చేశారు.
XV ఫైనాన్స్ కమిషన్  కింద జిల్లా పంచాయతీలతో సహా మూడు అంచెల పంచాయితీలకు నిధుల పంపిణీకి జిల్లా పంచాయతీ అభివృద్ధి ప్రణాళికలను సిద్ధం చేయాల్సిన అవసరం ఉంది, ఇది XVFC గ్రాంట్ల క్రింద తప్పనిసరి షరతు. రాష్ట్రాలకు మద్దతుగా, మంత్రిత్వ శాఖ అభివృద్ధి చేసి పంచుకుంది. రాష్ట్రాలతో, బ్లాక్ మరియు జిల్లా పంచాయతీ అభివృద్ధి ప్రణాళికల తయారీ కోసం ఒక ఫ్రేమ్వర్క్. బ్లాక్ మరియు జిల్లా స్థాయిలో అభివృద్ధి ప్రణాళికల తయారీ కోసం క్యాస్కేడ్ మోడ్లో వాటాదారులకు నేషనల్ ఇన్స్టిట్యూట్ ఆఫ్ రూరల్ డెవలప్మెంట్ అండ్ పంచాయతీ రాజ్  ద్వారా హ్యాండ్హోల్డింగ్ సపోర్ట్ మరియు కెపాసిటీ బిల్డింగ్ & ట్రైనింగ్ అందించారు. ఇప్పటి వరకు, 27 రాష్ట్రాలలో 567 జిల్లా స్థాయి కంట్రోల్ రూమ్లు మరియు 15 రాష్ట్రాల్లో 2825 బ్లాక్ లెవల్ కంట్రోల్ రూమ్లు ఆయా స్థాయిలలో ప్రణాళికలను సక్రమంగా సిద్ధం చేయడం మరియు అమలు చేయడం కోసం ప్రణాళికా బృందాలకు తక్షణ మార్గనిర్దేశం చేసేందుకు ఏర్పాటు చేశారు.
గ్రామ పంచాయతీ స్థాయిలో చేపట్టే కార్యక్రమాల పురోగతిని పర్యవేక్షించేందుకు రాష్ట్రాలను సులభతరం చేసేందుకు మంత్రిత్వ శాఖ ఈ-గ్రామ్ స్వరాజ్ ను ఏప్రిల్ 24, 2020న ప్రారంభించింది. అప్లికేషన్ పంచాయతీ కార్యకలాపాల రిపోర్టింగ్ మరియు ట్రాకింగ్ను మెరుగుపరుస్తుంది. పంచాయతీ సమాచారాన్ని క్యాప్చర్ చేయడానికి ఒకే ఇంటర్ఫేస్ను అందిస్తుంది.  అప్లికేషన్ ప్రణాళిక ప్రక్రియను బలపరుస్తుంది మరియు వికేంద్రీకరిస్తుంది. తద్వారా ప్రణాళికలు వినియోగించే అభివృద్ధి నిధులు ప్రభావవంతమైన ఫలితాలను అందిస్తాయి. అప్లికేషన్ వర్క్ బేస్డ్ అకౌంటింగ్పై దృష్టి పెడుతుంది. పంచాయతీ డెవలప్మెంట్ ప్లాన్ క్రింద ప్రతిపాదించబడిన ప్రతి కార్యకలాపాలకు అయ్యే ఖర్చును ట్రాక్ చేస్తుంది.
ఈ విషయాన్ని కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ రాజ్యసభలో ఈరోజు లిఖితపూర్వకంగా తెలిపారు.
ప్రధాన మంత్రి కార్యాలయం
కోవిడ్-19 ఎదుర్కోవడం కోసం అనుసరించవలసిన చర్యల పై సార్క్ దేశాల నాయకులు నిర్వహించిన వీడియో కాన్ఫరెన్స్ లో ప్రధాన మంత్రి వ్యాఖ్యలు
గౌరవనీయులైన నాయకులారా !
ప్రస్తుత పరిస్థితి పై మీ ఆలోచనలు పంచుకున్నందుకు, ఇంతవరకు మీరు చేపట్టిన చర్యల కు, ధన్యవాదములు.
ప్రస్తుతం మనందరం తీవ్రమైన సవాలును ఎదుర్కొంటున్న సంగతి మీ అందరికీ తెలిసిన విషయమే. రాబోయే రోజుల్లో ఈ మహమ్మారి ఎటువంటి పరిస్థితుల కు దారితీస్తుందో, ఇంతవరకు మనకు తెలియదు.
మనం కలిసి పని చేయాలన్న విషయం స్పష్టమైనది. మనం ఎదగడం కాదు, కలిసి ముందుకు సాగుదాం; గందరగోళం తో కాదు భాగస్వామ్యం తో; అదేవిధం గా భయాందోళన తో కాదు సంసిద్ధత తో మనం ఉత్తమం గా స్పందించగలము.
మనం చేపడుతున్న సంయుక్త కృషి లో భాగం గా భారతదేశం ఏవిధమైన సహాయం అందించగలదన్న విషయమై, ఇదే భాగస్వామ్య స్పూర్తి తో, నేను కొన్ని ఆలోచనల ను మీతో పంచుకుంటాను.
కోవిడ్-19 అత్యవసర నిధి పేరుతో ఒక నిధి ని మనం ఏర్పాటు చేయాలని నేను ప్రతిపాదిస్తున్నాను. మనందరి స్వచ్ఛంద విరాళాల ఆధారం గా దీని ని ఏర్పాటు చేయవచ్చు. 10 మిలియన్ అమెరికా డాలర్ల విరాళాన్ని ముందుగా ప్రకటించడం ద్వారా భారతదేశం ఈ నిధి ని ప్రారంభించవచ్చు. సత్వర చర్యల కు అవసరమయ్యే వ్యయాన్ని భరించేందుకు మనలో ఎవరైనా ఈ నిధిని ఉపయోగించుకోవచ్చు. ఈ నిధి యొక్క విధి, విధానాల ను ఖరారు చేయడానికి మన విదేశీ కార్యదర్శులు, మన రాయబార కార్యాలయాల ద్వారా వేగం గా సమన్వయపరచవచ్చు.
పరీక్షల కు అవసరమైన వస్తు సామాగ్రి, ఇతర పరికరాల తో పాటు, వైద్యులు, నిపుణుల తో కూడిన సత్వర స్పందన బృందాన్ని మేము భారతదేశం లో సిద్ధం గా ఉంచుతున్నాము. అవసరమైనప్పుడు, మీకు అందుబాటులో ఉండే విధం గా వారు సిద్ధం గా ఉంటారు.
మీ అత్యవసర స్పందన దళాలకు అవసరమైన శిక్షణ ను కూడా మేము సత్వరమే ఆన్ లైన్ లో అందించగలము. మా అత్యవసర సిబ్బంది మొత్తం సామర్ధ్యాన్ని పెంపొందించడం కోసం, మా దేశం లో మేము స్వయం గా అనుసరించిన విధానం ఆధారం గా ఈ స్పందన బృందాన్ని రూపొందించాము.
వైరస్ ఎవరి ద్వారా వ్యాపించే అవకాశం ఉందో వారినీ, వారు ఎవరిని కలిశారో వారినీ గుర్తించడానికి వీలుగా ఒక సమగ్ర రోగ నిఘా వ్యవస్థ ను మేము ఏర్పాటు చేశాము. ఈ రోగ నిఘా సాఫ్ట్ వేర్ వ్యవస్థ ను, దాన్ని ఉపయోగించడానికి అవసరమైన శిక్షణ ను, సార్క్ భాగస్వామ్య దేశాల తో మేము పంచుకుంటాము.
మనందరి లో ఉన్న ఉత్తమ అభ్యాసాల ను ఒక చోట చేర్చడం కోసం, సార్క్ విపత్తు యాజమాన్య కేంద్రం వంటి ప్రస్తుతం ఉన్న సదుపాయాల ను కూడా మనం ఉపయోగించుకుందాము.
మరింత ముందు చూపుతో, మన దక్షిణాసియా ప్రాంత పరిధి లో అంటువ్యాధులు నియంత్రించడం పై పరిశోధన ను సమన్వయ పరచడం కోసం, ఒక ఉమ్మడి పరిశోధనా వేదిక ను మనం ఏర్పాటు చేసుకోవచ్చు. అటువంటి కార్యక్రమాన్ని సమన్వయ పరచడం లో భారత వైద్య పరిశోధనా మండలి సహాయపడుతుంది.
కోవిడ్-19 దీర్ఘకాలిక ఆర్ధిక పరిణామాలపై విశ్లేషించవలసిందిగా మన నిపుణుల ను మనం కోరవచ్చు. దాని ప్రభావం నుంచి మన అంతర్గత వాణిజ్యం, మన స్థానిక ద్రవ్య మారకాన్ని ఎలా పరిరక్షించుకోగలమో తెలుసుకోవచ్చు.
చివరగా ఆలోచిస్తే, ఇటువంటి మహమ్మారి మనపై ప్రభావం చూపడం, ఇదే మొదటిసారి కాదు, ఇదే ఆఖరిదీ కాదు.
అటువంటి పరిస్థితుల్లో, మన దేశ సరిహద్దుల్లోనూ, మన దేశాల్లోనూ వ్యాప్తి చెందే అంటువ్యాధుల విషయం లో అనుసరించవలసిన ఒక సాధారణ ఒడంబడిక ను రూపొందించుకోవాలి.
ఇటువంటి అంటువ్యాధులు మన ప్రాంతమంతా వ్యాప్తి చెందకుండా నిరోధించటానికి ఇది తోడ్పడుతుంది. అంతర్గతంగా, స్వేచ్ఛ గా తిరగడానికి వీలుకల్పిస్తుంది.
భారత పోటీ ప్రోత్సాహక సంఘం
ముకంద్ లిమిటెడ్ నుండి జమ్నాలాల్ సన్స్ ప్రైవేట్ లిమిటెడ్ ద్వారా ముకంద్ సుమీ స్పెషల్ స్టీల్ లిమిటెడ్లో వాటాను కొనుగోలు చేయడానికి ఆమోదం తెలిపిన సీసీఐ
ముకంద్ లిమిటెడ్ నుండి జమ్నాలాల్ సన్స్ ప్రైవేట్ లిమిటెడ్ ద్వారా ముకంద్ సుమీ స్పెషల్ స్టీల్ లిమిటెడ్లో వాటాను కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  ఆమోదించింది.
ప్రతిపాదిత కలయిక ముకంద్ లిమిటెడ్  నుండి జమ్నాలాల్ సన్స్ ప్రైవేట్ లిమిటెడ్  ద్వారా ముకంద్ సుమీ స్పెషల్ స్టీల్ లిమిటెడ్  ఈక్విటీ షేర్ క్యాపిటల్లో 5.51% స్వాధీనం చేసుకోవాలని భావిస్తుంది. జెఎస్పిఎల్ మరియు ముకంద్ రెండూ ఒకే సమూహంలో భాగమని చెప్పబడింది.
జెఎస్పిఎల్ అనేది వివిధ బజాజ్ గ్రూప్ కంపెనీలలో షేర్లను కలిగి ఉన్న రిజిస్టర్ కాని కోర్ ఇన్వెస్ట్మెంట్ కంపెనీ. ఇది ప్రధానంగా పెట్టుబడి మరియు రుణ సంస్థ.
ఎంఎస్ఎస్ఎస్ఎల్ ప్రత్యేక మరియు అల్లాయ్ స్టీల్ హాట్ రోల్డ్ బార్లు మరియు హాట్ రోల్డ్ వైర్ రాడ్ల తయారీ, మార్కెటింగ్, అమ్మకం, పంపిణీ మొదలైన వ్యాపారంలో నిమగ్నమై ఉంది.
సిసిఐ యొక్క వివరణాత్మక ఆర్డర్ అనుసరించబడుతుంది.
విద్యుత్తు మంత్రిత్వ శాఖ
భారీ వాక్సినేషన్ కార్యక్రమం చేపట్టిన బీబీఎంబి
భక్రా బియాస్ మేనేజ్మెంట్ బోర్డ్, విద్యుత్ మంత్రిత్వ శాఖ ఆధ్వర్యంలోని ప్రభుత్వ రంగ సంస్థ పంజాబ్, హర్యానా, రాజస్థాన్, హిమాచల్ ప్రదేశ్, ఢిల్లీ, చండీగఢ్ రాష్ట్రాలకు నీరు, విద్యుత్ సరఫరాలో నిమగ్నమై ఉంది. బిబిఎంబి భాగస్వామి రాష్ట్రాలకు నీరు, విద్యుత్తును సరఫరా చేసే అత్యవసర సేవలను నిర్వహించడం మరియు దేశానికి పెద్ద మొత్తంలో సేవ చేస్తున్న బిబిఎంబి విద్యుత్ మంత్రిత్వ శాఖ ఆధ్వర్యంలో ప్రాజెక్ట్ స్టేషన్లు, సబ్ స్టేషన్లలో భారీ ఎత్తున వాక్సినేషన్ కార్యక్రమం చేపట్టారు.
ఈ కార్యక్రమం కింద, నంగల్లోని బిబిఎమ్బి హాస్పిటల్లో ఇప్పటివరకు 9000 మందికి టీకాలు వేశారు, ఇందులో 5027 మంది బిబిఎమ్బి ఉద్యోగులు మరియు 45 ఏళ్లు పైబడిన వారిపై ఆధారపడినవారు, 18 నుంచి 44 సంవత్సరాల మధ్య వయస్సు గల 682 బిబిఎమ్బి ఉద్యోగులు మరియు సాధారణ ప్రజల 3376 మంది సభ్యులు ఉన్నారు. నంగల్లోని బీబీఎంబీ ఆసుపత్రికి రోజూ సుమారు 130 మందికి టీకాలు వేస్తున్నారు. అదేవిధంగా, తల్వారాలోని బిబిఎంబి హాస్పిటల్ లో 3300 మంది బిబిఎంబి ఉద్యోగులు, 18 నుంచి 44 సంవత్సరాల మధ్య వయస్సు గల 457 మంది బిబిఎంబి ఉద్యోగులు, 1372 మంది స్థానిక నివాసితులతో సహా 5100 మందికి టీకాలు వేశారు. ఈ ఆసుపత్రిలో ప్రతిరోజూ 110 మందికి టీకాలు వేస్తున్నారు.
స్థానిక పరిపాలన సహాయంతో 2021 మే 4, 11, 18 తేదీల్లో స్లాప్పర్లోని డెహార్ పవర్ హౌస్ వద్ద మూడు టీకా శిబిరాలను కూడా బిబిఎంబి నిర్వహించింది. ఈ శిబిరాల్లో 210 బీబీఎంబీ ఉద్యోగులు, 91 మంది స్థానిక నివాసులకు టీకాలు వేశారు. అదేవిధంగా, 2021 ఏప్రిల్ 17, 18 మరియు 23 నుండి 26 వరకు చండీగఢ్లో కూడా శిబిరాలు ఏర్పాటు చేసారు. బిబిఎమ్బిలోని ఇతర ఉప స్టేషన్లలో టీకా క్యాంప్లు కూడా నిర్వహించారు. ఇది కాకుండా, నంగల్, సుందర్నగర్ & తల్వారాలోని బిబిఎంబి హాస్పిటల్స్ కూడా కరోనా రోగులకు చికిత్స చేస్తున్నాయి. ఈ పరీక్షా సమయాల్లో బిబిఎంబి ఉద్యోగులకు మరియు స్థానిక ప్రజలకు సేవ చేయడానికి ఆక్సిజన్ సిలిండర్లు మరియు ఇతర ముఖ్యమైన మందులను ఈ ఆసుపత్రులన్నింటికీ అమర్చారు. బిబిఎంబి ఉద్యోగులు అవసరమైన ప్రజలకు ఆహారం / రేషన్ అందించడం ద్వారా సమాజానికి వివిధ సేవ కార్యక్రమాలు నిర్వహించారు.
రక్షణ మంత్రిత్వ శాఖ
తూర్పు లడాఖ్ లో తాజా పరిస్థితి
ఎల్ఐసిలో ఉద్రిక్తతలను తగ్గించడానికి,భారత్ కట్టుబడి ఉంటే, చైనా మాత్రం పరిస్థితిని తీవ్రతరం చేయడానికి రెచ్చగొట్టే చర్యలను కొనసాగిస్తోంది.
ఏ దశలోనూ కూడా భారత సైన్యం ఎల్ఐసి సరిహద్దుల్లో ఉల్లంఘనలను అతిక్రమించకుండా, కాల్పులు వంటి ఉద్రిక్త చర్యలకు వెళ్లకుండా సంయమనం పాటిస్తోంది.
సైనిక, దౌత్య, రాజకీయ స్థాయిలో చర్చలు జరుగుతుండగా, అటు పిఎల్ఎ ఒప్పందాలను నిర్లక్ష్యంగా ఉల్లంఘిస్తూ, దూకుడుగా వ్యవహరిస్తోంది.
2020 సెప్టెంబర్ 07 న చోటుచేసుకున్న ఘటనలో, పిఎల్ఎ దళాలు ఎల్ఐసి వెంట భారత్ లో ముందు ఉన్న పొజిషన్లలో దూసుకురావడానికి ప్రయత్నించాయి, మన దళాలు సమర్థవంతంగా నివారించినపుడు, పిఎల్ఎ దళాలు గాలిలో కొన్ని రౌండ్లు కాల్పులు జరిపాయి. మన దళాలను బెదిరించాయి.
తీవ్రమైన రెచ్చగొట్టే చర్యలకు ఆ వైపు ఒడిగడుతున్నప్పటికీ, మన దళాలు చాలా సంయమనం పాటించాయి, పరిణతి చెందిన బాధ్యతాయుతమైన రీతిలో ప్రవర్తించాయి.
భారత సైన్యం శాంతి, ప్రశాంతతను కాపాడటానికి కట్టుబడి ఉంది, అయితే ఎటువంటి పరిస్థితుల్లో జాతీయ సమగ్రత, సార్వభౌమత్వాన్ని కాపాడటానికి భారత సైన్యం కృతనిశ్చయంతో ఉంది.
వెస్ట్రన్ థియేటర్ కమాండ్ తన ప్రకటన ద్వారా వారి దేశీయ మరియు అంతర్జాతీయ ప్రేక్షకులను తప్పుదోవ పట్టించే ప్రయత్నం చేస్తోంది.
ప్రధాన మంత్రి కార్యాలయం
లద్దాఖ్ ప్రజల జీవిత సౌలభ్యం కోసం ఎంత శ్రమకైనా ఓరుస్తాం: ప్రధానమంత్రి
లద్దాఖ్ ప్రజలకు జీవిత సౌలభ్య కల్పనపై తమ నిబద్ధతను ప్రధానమంత్రి శ్రీ నరేంద్ర మోదీ పునరుద్ఘాటించారు.
ఈ మేరకు లద్దాఖ్ నుంచి లోక్సభకు ప్రాతినిధ్యం వహిస్తున్న జమ్యాంగ్ షేరింగ్ నంగ్యాల్ ట్వీట్పై ఆయన ప్రతిస్పందించారు. కాగా, లద్దాఖ్కు అన్నిరకాల వాతావరణ పరిస్థితుల్లోనూ అనుసంధానం కల్పనకు రూ.1681.51 కోట్ల వ్యయంతో 4.1 కిలోమీటర్ల పొడవైన షింకున్ లా మార్గం నిర్మాణానికి ప్రభుత్వం ఆమోద ముద్ర వేయడంపై ప్రజల తరఫున ప్రధానికి కృతజ్ఞతలు తెలిపారు.